kardosdrur/scandi-wiki huggingface dataset:
Ryck

Ryck er en 30 kilometer lang å i Landkreis Vorpommern-Rügen i den tyske delstat Mecklenburg-Vorpommern. Åen afvander et areal på 240 km².

Strækning 
Rycks udspring ligger tre kilometer nordøst for Grimmen i distriktet Vorpommern-Rügen. Derfra løber den mod øst til Greifswald, hvor den munder ud i Dänische Wiek i den sydlige del af Greifswalder Bodden (Østersøen) ved byen Wieck.

Eksterne kilder og henvisninger 

Greifswald
Mecklenburg-Vorpommerns geografi
Østersøens afvandingsområde
Ringerike Grand Prix

Ringerike Grand Prix er et landevejs cykelløb, der afholdes hvert år i nærheden af Hønefoss, i regionen Ringerike, Norge. Løbet blev klassificeret som et UCI 2.2 løb på UCI Europe Tour-kalenderen fra 1975 til 2010, dengang var det et etapeløb. I 2011 blev det ændret til et endagsløb, som fra 2011-2012 ikke var et UCI-løb, mens Tour of Norway, der afholdes i hele Østnorge, erstattede det i UCI-kalenderen. I 2013 kom løbet tilbage på UCI Europe Tour-kalenderen som et endagsløb og blev klassificeret som 1.2.

Vindere

Referencer 

 
Etableret i 1975
Wilhelmina Geertruida van Idsinga

Wilhelmina Geertruida van Idsinga (født 10. november 1788 i Leeuwarden, død 3. maj 1819) var en frisisk maler.

Liv og gerning 
Wilhelmina van Idsinga var det eneste barn af adelsmanden Johan Idsinga, degnen af staterne i Friesland, og Tjebbina Heimans. Da hun var seks år gammel, døde hendes moder, og Johan van Idsinga giftede sig igen med Geertruida Stijl. Da dette andet ægteskab var barnløst, var Wilhelmina van Idsinga enebarn.

Hun startede som ung med tegning og maleri portrætter, først i pastelfarver og senere i olie. Undervisning fik hun af de frisiske malere Carel Jacob van Baar van Slangenburgh og Willem Bartel van der Kooi. Omkring 1814 blomstrede hendes kunstneriske talent. Dette år udstillede hun i Haag og Amsterdam. På udstillingen i Amsterdam blev vist blandt andet portræt af en pige med en kurv med blomster.

To år senere, i 1816, udstillede hun en pasteltegning til maleriet "een historiële ordonnantie, zijnde de weduwe te Sarepta en de profeet Elias" af Govert Flinck. I 1818 præsenterede Van Idsinga et portræt af en frisisk kvinde og en pasteltegning af en ældre mand vist på en udstilling af levende kunstnere. Algemene Konst- en Letterbode erklærede, at værket "beviser hendes talent som uddannet maler."

Wilhelmina af Idsinga døde den 3. maj 1819 "af brystsygdom", som det fremgår af hendes nekrolog, der af hendes far og stedmoder sattes i Leeuwarder Courant. Wilhelminas selvportræt med stråhat regnes som et af sin tid bedste malerier og hænger nu permanent i Old Burger Weeshuis.

Malere fra Nederlandene
Diamantbollen

Diamantbollen, svensk for Diamantbolden, er en årlig pris, der uddeles til Sveriges bedste kvindelige fodboldspiller. Prisen uddeles af Sveriges fodboldforbund og avisen Sydsvenskan. Prisen uddeles samtidig med den mandlige udgave, som kaldes Guldbollen.

Diamantbollen blev etableret i 1990 og var et samarbejde mellem SvFF og morgenavisen Arbetet indtil 2000. Siden 2001 er prisen blevet uddelt af Sveriges forboldforbund og Sydsvenskan. Før denne pris fandtes der en lignende pris med navnet "Årets fotbollstjej" ("Årets fodboldpige"), som blev uddelt af Sveriges fodboldforbund og Dagens Nyheter fra 1980 til 1989.

Vindere

Årets fotbollstjej 
1980 - Anna Svenjeby, Kronängs IF
1981 - Pia Sundhage, Jitex BK
1982 - Anette Börjesson, Jitex BK
1983 - Elisabeth Leidinge, Jitex BK
1984 - Lena Videkull, Trollhättans IF
1985 - Eva Andersson, GIF Sundsvall
1986 - Gunilla Axén, Gideonsbergs IF
1987 - Eleonor Hultin, GAIS
1988 - Lena Videkull, Öxabäcks IF
1989 - Eleonor Hultin, Jitex BK

Diamantbollen
1990 - Eva Zeikfalvy, Malmö FF
1991 - Elisabeth Leidinge, Jitex BK
1992 - Anneli Andelén, Öxabäck/Mark IF
1993 - Lena Videkull, Malmö FF
1994 - Kristin Bengtsson, Hammarby IF
1995 - Malin Andersson, Älvsjö AIK
1996 - Malin Swedberg, Älvsjö AIK
1997 - Ulrika Karlsson, Bälinge IF
1998 - Victoria Svensson, Älvsjö AIK
1999 - Cecilia Sandell, Älvsjö AIK
2000 - Tina Nordlund, Umeå IK
2001 - Malin Moström, Umeå IK
2002 - Hanna Ljungberg, Umeå IK
2003 - Victoria Svensson, Djurgården/Älvsjö
2004 - Kristin Bengtsson, Djurgården/Älvsjö
2005 - Hanna Marklund, Sunnanå SK
2006 - Lotta Schelin, Kopparbergs/Göteborg FC
2007 - Therese Sjögran, LdB FC Malmö
2008 - Frida Östberg, Umeå IK
2009 - Caroline Seger, Linköping FC
2010 - Therese Sjögran, LdB FC Malmö
2011 - Lotta Schelin, Olympique Lyonnais
2012 - Lotta Schelin, Olympique Lyonnais
2013 - Lotta Schelin, Olympique Lyonnais
2014 - Lotta Schelin, Olympique Lyonnais
2015 - Hedvig Lindahl, Chelsea L.F.C.
2016 - Hedvig Lindahl, Chelsea L.F.C.
2017 - Kosovare Asllani, Manchester City WFC/Linköpings FC
2018 - Nilla Fischer, VfL Wolfsburg
2019 - Caroline Seger, FC Rosengård
2020 - Magdalena Eriksson, Chelsea Ladies FC
2021 - Fridolina Rolfö, FC Barcelona
2022 - Fridolina Rolfö, FC Barcelona

Kilde:

Referencer 

Kvindefodbold
Fodbold i Sverige
Fodboldpriser
Etableret i 1990
Therese Sjögran

Kerstin Ingrid Therese Sjögran (født 8. april 1977) er en svensk tidligere fodboldspiller, som spillede som midtbanespiller, senest i Damallsvenskan for FC Rosengård. Hun var den første kvindelige fodboldspiller, der havde spillet 200 landskampe for Sverige og har rekorden med 214 landskampe for A-landsholdet. Hendes kælenavn er Terre. Hun spillede sin første kamp i Damallsvenskan for Kristianstad/Wä DFF. Hun skiftede til Malmö FF Dam i 2001 og forblev i klubben resten af karrieren, bortset fra 2011, hvor hun spillede med den amerikanske klub Sky Blue FC. Malmö skiftede navn flere gange, mens hun spillede med holdet, de skiftede navn til LdB FC og FC Rosengård.

Sjögran fik sin debut på Sveriges landshold i oktober 1997. Hun spillede med landsholdet ved EM i fodbold for kvinder i 2001, 2005, 2009 og 2013, og ved VM i fodbold for kvinder i 2003, 2007, 2011 og 2015. Hun var også en del af Sveriges landshold ved de olympiske lege i 2000, 2004 og 2008, men var ikke med i 2012 på grund af skade. Sjögran har to gange vundet Diamantbollen,. som er Sveriges pris for den bedste svenske fodboldspiller, i 2007 og 2010.

Referencer

Eksterne henvisninger 
 

Fodboldspillere fra Sverige
Kvindelige fodboldlandsholdsspillere fra Sverige
Nzinga Nkuwu

João I af Kongo (død 1506), også kendt som Nzinga a Nkuwu eller Nkuwu Nzinga, var konge over Kongo-riget 1470-1506. Han lod sig døbe og fik det kristne navn João den 3. maj 1491 under indflydelse af portugisiske missionærer, og opbyggede et omfattende rige med hjælp af europæiske våben.

Noter 

Afrikas historie
Konger
Gao Min

Gao Min (født 26. januar 1982) er en kinesisk cyklist som konkurrerer i landevejscykling. Hun repræsenterede Kina under SOMMER-OL 2008 hvor hun blev nummer 16 i landevejscykling og nummer 17 i tidskørsel.

Eksterne henvisninger 
 

Kvindelige cykelryttere fra Kina
Bundesstraße 206

Bundesstraße 206, på dansk "Hovedvej 206", er en hovedvej i det nordlige Tyskland. Vejen løber gennem Slesvig-Holsten og er ca. 85 km lang. 
 

Forbundsveje i Tyskland
HK Kometa Brno

HK Kometa Brno () er en professionel Tjekkisk ishockeyklub fra Brno, der spiller i Tjekkisk Extraliga. Klubben har tidligere vundet fire tjekkoslovakiske mesterskab. Klubben er indehaver af rekorderne for flest vundne tjekkoslovakiske/Tjekkiske mesterskaber (11 i alt, heraf 1 i træk) og flest vundne Europa Cup-titler (3). Holdet er

Historie 
Klubben blev grundlagt i 1953 som en afdeling af Rudá hvězda Brno.

Titler og placeringer

Československá první liga 

  Vinder (11): 1954-55, 1955-56, 1956-57, 1957-58, 1958-59, 1959-60 1960-61, 1961-62, 1962-63, 1963-64, 1964-65, 1965-66.
  Nr. 2 (4): 1953-54, 1967-68, 1968-69, 1970-71.
  Nr. 3 (3): 1946-47, 1962-63, 1963-64.

Extraliga 

  Vinder (1): 2016-2017.
  Nr. 2 (2): 2011-2012, 2011-2012.

Europæiske resultater 

Mesterholdenes Europa Cup i ishockey
 Finalist (3): Finalist 1970, 1977.

Spengler Cup
  Vinder (1): 1955

Trænere 

 Vlastimil Bubník (1954)
 Vladimír Bouzek (1955–72)
 Libor Zábranský (2016-2017)

Noter 

Brno
Ishockeyklubber i Tjekkiet
Etableret i 1953
Christian Friedrich Gottlieb Schwencke

Christian Friedrich Gottlieb Schwencke (født 30. august 1767 i Wachenhausen i Harz-bjergene, død 27. oktober 1822 i Hamborg) var en tysk musiker.

Hans far, Johann Gottlieb Schwencke (1744-1823), var en fremragende fagotspiller, bymusiker i Hamborg og grundlæggeren af en musikalsk familie. Han var Christians første lærer, men senere instruerede Friedrich Wilhelm Marpurg og Johann Philipp Kirnberger ham i komposition og orgel. I 1779 optrådte han første gang som musiker i en opførelse af et af hans faders værker.

I 1787 rejste han til Leipzig for at studere matematik, og året efter studerede han i Halle. I 1789 efterfulgte han Carl Philipp Emanuel Bach som kantor og musikalsk direktør for Sankt Catherine Kirke i Hamborg, en stilling som han fastholdt indtil sin død.

Han bidrog ofte til Allgemeine Musikalische Zeitung, hvor hans arrangement til en Ode af Friedrich Gottlieb Klopstock blev udgivet i 1799. Hans første kompositioner var stykker for klaver og fløjte samt sange. Blandt hans bedste værker er talrige kantater, to oratorier, en salme, paternoster, motetter og mange andre kirkelige kompositioner, seks store fugaer og sonater.

Schwencke ejede en autografi af Johann Sebastian Bach, hvis "Das Wohltemperierte Klavier" (Det Veltempererede Klaver) han udgav som en af de første. Også andre værker af Bach og Georg Friedrich Händel fik han trykt. Musik af Wolfgang Amadeus Mozart fik han flere gange opført i Hamborg.

Litteratur 
 Artikel Schwencke in: Die Musik in Geschichte und Gegenwart, Personenteil, 15: Schoo - Stran, 2., neubearb. Ausg., hrsg. von Ludwig Finscher, Kassel [u.a.]: Bärenreiter; Stuttgart [u.a.]: Metzler, 2006, S. 438/9
 Artikel Schwencke in: The new Grove dictionary of music and musicians, hrg. Stanley Sadie. Vol. 22: Russian Federation-Scotland, 2. Aufl. London: Macmillan [u.a.], 2001, S, 872
 
 Mozart und Hamburg Vortrag von Jürgen Köchel. (PDF-Datei; 307 kB)

Komponister fra Tyskland
Musikere fra Tyskland
Renaissance (parti)

Renaissance (dansk: Genfødsel) er et fransk socialliberalt parti, der blev stiftet af Emmanuel Macron den 6. april 2016. Partiet fik sit nuværende navn den 5. maj 2022.   
 
Tidligere havde partiet navnet La République En Marche ! (dansk: Republikken fremad! eller Republikken i gang!) oprindeligt En Marche ! (dansk: Fremad eller I bevægelse) forkortet EM ! (officielt: Association pour le renouvellement de la vie politique (dansk: Sammenslutningen til fornyelse af det politiske liv)).  

Macron og En Marche ! overtog præsidentposten i Frankrig den 14. maj 2017 efter François Hollande fra Parti Socialiste.

Ved det franske præsidentvalgs første runde den 23. april 2017 fik Emmanuel Macron flest stemmer (24,01 procent). Han gik dermed videre til valgets anden runde den 7. maj 2017, hvor han mødte Marine Le Pen fra Front National, der fik 21,30 procent af stemmerne i første runde. I anden runde den 7. maj 2017 vandt Macron og En Marche ! ligeledes, denne gang med 66,02% af de gyldige stemmer.

Partiet fik desuden ved det efterfølgende valg til det franske parlament, Assemblée nationale, flertal med 308 af 577 mandater.

Politik og ideologi 

LREM er ofte blevet beskrevet som franske vælgeres modsvar til højrefløjs- og venstrefløjspopulismen. LREM's stifter Macron er dog også selv blevet betegnet som populist.

Referencer 

Politiske partier i Frankrig
Socialliberale partier
Etableret i 2016
Niels Ebbesens Gade (Aalborg)

Niels Ebbesens Gade er opkaldt efter den danske nationalhelt Niels Ebbesen, d. 1340. Han blev nationalhelt, da han den 1. april 1340 dræbte den holstenske greve Gerhard 3. af Holsten, også kaldet "den kullede greve". Drabet indledte kampen mod de holstenske panthavere i Jylland .

Gadens historie 
Den 30. april 1877 blev Niels Ebbesens Gade navngivet som en selvstændig gade på stykket fra Danmarksgade over Vor Frue Plads til Bredegade .
Gaden skulle oprindelig have været en del af Danmarksgade, der var planlagt som en vinkelgade.
I dag går Niels Ebbesens Gade fra Bredegade over Frederikstorv til Jyllandsgade.

Huse i gaden 
Det gamle posthus

Ud mod Niels Ebbesens Gade ligger der, lige syd for Vor Frue Kirke, et bindingsværk. Dette hus blev opført mellem 1625 og 1650, og lå oprindeligt på hjørnet af Adelgade og Algade 42.
Der har boet flere markante borgere i huset indtil 1847, hvor bygningen blev overtaget af staten og omdannet til et posthus.
Huset blev taget ned i 1908-1909 og genopført på Niels Ebbesens Gade nær Vor Frue Kirke, hvor det stadig står. Der var dog dem, som mente, at huset blev restaureret så meget, at det ikke længere lignede det, der tidligere lå ved Algade. Efter opførelsen på Niels Ebbesens Gade blev huset taget i brug som Aalborgs første folkebibliotek. Det blev dog for lille, så i årene 1929-1930 blev bindingsværket udvidet med et par nye fløje, hvor biblioteket flyttede ind. Selve bindingsværket blev herefter taget i brug som børnebibliotek, hvilket det fortsatte med at være frem til 1980, hvor Hovedbiblioteket i Aalborg blev opført i Rendsburggade 2. Vor Frue Sogn overtog råderetten over bindingsværket, som kom til at fungere som bolig for sognepræsten og efterfølgende som menighedshus og kirkekontor for sognet. Det fungerer stadig som kirkekontor for sognet.
De fløje, hvor biblioteket var frem til 1980, huser i dag Det danske Udvandrerarkiv og Aalborg Stadsarkiv.

Fra hotel til værtshus

I dag ligger der på Niels Ebbesens Gade nr. 19 et værtshus ved navn Smedekroen. Værtshuset åbnede i 1946, og er et af Aalborgs ældste etablissementer af den art. Før Smedekroen åbnede, lå der en restaurant, som fungerede fra 1935 til 1945, og før restauranten åbnede i 1935, lå der et luksushotel, som hed Hotel Kronprinsen, i bygningen.

Litteratur 
"Uddrag af Aalborg Byraads Forhandlinger for 1877". Trykt hos Oluf Olufsen 1878.

Engqvist, Hans Henrik (1968) "Aalborg Bindingsværk". Udgivet af Historisk Samfund for Aalborg Amt.

Bente Jensen og Flemming Nielsen og Jens Topholm (2014) "Aalborg Billeder 1843-1885: Byen set gennem de første fotografier". Udgivet af Selskabet for Aalborgs Historie i samarbejde med Aalborg Stadsarkiv og Aalborg Historiske Museum.

Aalborg Stadsarkiv http://www.aalborgstadsarkiv.dk/AalborgStadsarkiv.asp?Link=851-01B9485 den 3. maj 2017.

"Selv se, selv undersøge, selv tænke.." Det nordjyske Landsbiblioteks historie 1895-1995. Redigeret af Kirsten Boel, Leif Emerek og Anders Ørom. Det Nordjyske Landsbibliotek 1995.

Noter 

Gader i Aalborg
Pia Sundhage

Pia Mariane Sundhage født 13. februar 1960) er en svensk forhenværende professionel fodboldspiller og landstræner for Brasiliens kvindefodboldlandshold siden 2019. 

Som fodboldspiller spillede hun det meste af sin karriere som angriber, men spillede også som midtbanespiller og sweeper. Sundhage var hovedtræner for USAs kvindefodboldlandshold fra 2008 til 2012, og i sin tid som træner for USA vandt holdet to olympiske guldmedaljer, først i 2008 og så igen fire år senere i 2012. Holdet vandt også VM-sølv ved VM i fodbold. Sundhage blev i 2012 valgt til FIFA World Coach of the Year. Hun blev cheftræner for Sveriges kvindefodboldlandshold den 1. december 2012.

Referencer

Eksterne henvisninger 
 

Fodboldspillere fra Sverige
Kvindelige fodboldlandsholdsspillere fra Sverige
Fodboldtrænere fra Sverige
Deltagere for Sverige ved sommer-OL 1996
Kvindelige fodboldtrænere
Trænere ved VM i fodbold 2023 (kvinder)
La France insoumise

La France insoumise, forkortet FI (dansk: Det ukuelige Frankrig, Det rebelske Frankrig eller Det oprørske Frankrig) er et fransk venstreorienteret parti, der blev stiftet af Jean-Luc Mélenchon den 10. februar 2016.

Ved det franske præsidentvalgs første runde den 23. april 2017 fik Jean-Luc Mélenchon 19,58 procent af stemmerne. Han blev dermed nummer fire i første valgrunde, og gik ikke videre til valgets anden runde den 7. maj 2017. 

Politiske partier i Frankrig
Socialistiske partier
Etableret i 2016
Union populaire républicaine (2007)

Union populaire républicaine, forkortet UPR (dansk: Den republikanske Folkeunion) er et fransk gaullistisk parti, der blev stiftet af François Asselineau den 25. marts 2007.

Ved det franske præsidentvalgs første runde den 23. april 2017 fik François Asselineau 0,92 procent af stemmerne. Han blev dermed nummer ni i første valgrunde, og han går ikke videre til valgets anden runde den 7. maj 2017. 

Politiske partier i Frankrig
Gaullistiske partier
Etableret i 2007
Lisa Klausen

Lisa Klausen (født 3. marts 1986) er en norsk håndboldspiller som spiller for Gjerpen Håndball.

Klubber 
 Skogstrand
 Tveter
 Gjerpen Håndball

Kilder

Eksterne henvisninger 
 
 Lisa klausens profil hos altomfotball.no 

Håndboldspillere fra Norge
Håndboldspillere fra Gjerpen Idrettsforening
ICAO flytype-betegnelser

ICAO flytype betegnelse () er en én-, to-, tre- eller fire tegn lang alfanumerisk kode, der entydigt betegner enhver flytype (og nogle undertyper). Koderne defineres af den Internationale organisation for civil lufttrafik (ICAO), og som udgives i ICAO Document 8643 Aircraft Type Designators.

ICAO-koder benyttes af Air Trafic Controls (ATC)er og af flyselskaber i forbindelse med flyplanlægning. Det er ikke de samme koder der benyttes af International Air Transport Association (IATA), som den almindelige offentlighed støder på i forbindelse med flyplaner og anden information omkring ankomst- og afgangstider.

Koderne 
Nedenstående tabel er et uddrag af den fulde ICAO-liste, med tilhørende IATA koder hvor de findes.

Kilder 

Luftfart
Front de gauche (Frankrig)

Front de gauche, forkortet FDG eller FG (officielt: Front de gauche pour changer d'Europe) (dansk: Venstrefronten) er en fransk venstreorienteret valgalliance, der blev stiftet den 18. november 2008, dvs. forud for Europa-Parlamentsvalget i 2009.

Partier 
De vigtigste partier i  valgalliancen er Venstrepartiet og Kommunistpartiet

Europa-Parlamentet 
Valgalliancen fik valgt fem medlemmer til Europa-Parlamentet i 2009 og fire medlemmer i 2014. 

Valgalliancen er tilsluttet Europæisk Venstreparti, og dets Europa-Parlamentarikere er medlemmer af Forenede Europæiske Venstrefløj/Nordisk Grønne Venstre.

Nationalforsamlingen 
Ved valget i 2012 fik Venstrefronten procent 6,91 af stemmerne ved første valgrunde, og ved anden runde fik valgalliancen valgt 10 medlemmer ind i nationalforsamlingen.

Senatet 
I 2016 havde Venstrefronten 20 medlemmer af senatet.

Præsidentvalg 
Ved præsidentvalget i 2012 fik Jean-Luc Mélenchon, der var Valgalliancens kandidat, 11,19 procent af stemmerne ved første runde, men han ikke gik videre til valgets anden runde.

Lokale og regionale valg 
Venstrefronten har 37 medlemmer i regionsrådene og 142 medlemmer i departementernes råd.

I de 67 større byer (med over 70.000 indbyggere) har valgalliancen 5 borgmesterposter.

Politiske partier i Frankrig
Socialistiske partier
Etableret i 2008
Dänische Wiek

Dänische Wiek er en bugt i den sydlige del af Greifswalder Bodden (en lagune i den sydlige del af Østersøen) ved mundingen af floden Ryck i nærheden af byen Greifswald.

Den er omkring 2½ kilometer bred, 3 kilometer lang og dens kystlinje er omkring 4½ kilometer, og udgør omkring 1,6 %. af Greifswalder Bodden Ihre Tiefen liegen zwischen 0,9 und 4,6 Metern, bei einer durchschnittlichen Tiefe von 3,87 m.
Greifswaldbydelene Wieck, Eldena og Ladebow ligger ved sydvestbreddden af bugten, hvor også floden Ryck munder ud. Mod øst grænser kommunerne Loissin og Kemnitz ud til bugten. Den er de fleste steder lavvandet (under fire meter), men der er en lidt dybere sejlrende til havnen i Ladebow (6,9 m), der er havn for byen Greifswald.

Mod sydøst muder Ziese ud. Mod nordvest rager det lavvandede Wampener Riff langt ud i bugten. Den sydøstlige del af bugten er spærret for motorbådssejlads. Strandbadene Eldena mod syd, Ludwigsburg mod øst og stranden ved Wampen (sandbanke) på vestkysten af bugten bruges både af lokale og turister.

Bugtens navn Dänische Wiek kommer af at grundlæggeren af Klosteret Eldena, der lå lige syd for Rycks udløb, fyrst Jaromar 1. af Rügen, koloniserede området ved bugten med hjælp af danske Cisterciensermunke i 1199.

Kilder og henvisninger

Literatur 
 Bruno Benthien (Hrsg.): Greifswald und seine Umgebung (= Werte der deutschen Heimat. Band 14). 1. Auflage. Akademie Verlag, Berlin 1968.
 Harald Krause: Wiek und Wikinger - Entstehung und Entwicklung der Schifffahrt und maritimer Begriffe der Seefahrer im erweiterten Ostseeraum. In: Stier und Greif. Blätter zur Kultur- und Landesgeschichte in Mecklenburg-Vorpommern. Jahrg. 19, Schwerin 2009, S. 10–21. Tabelle: Die deutschen Wieken.
 Lutz Mohr: Zwischen Dänischer und Gristower Wiek. Der Greifswalder Vorort Wieck, der Große Stubber und der Greifswalder Bodden in Vergangenheit und Gegenwart. Neue Greifswalder Museumshefte, Nr. 4, Greifswald: Museum der Stadt 1978

Østersøen
Greifswald
Mecklenburg-Vorpommerns geografi
Jean-Luc Mélenchon

Jean-Luc Mélenchon (født 19. august 1951 i Tanger (dengang international zone, nu Marokko)) er en fransk socialistisk politiker, der to gange forgæves har stillet op til posten som landets præsident.

Partier 
Jean-Luc Mélenchon har været medlem af flere partier og valgalliancer. I 1972–1976 var han medlem af den trotskistiske Organisation communiste internationaliste.

Fra 1976 til 2008 var han medlem af Socialistpartiet. I 2008–2014 var han et ledende medlem af Venstrepartiet.

I 2009–2016 ledede Jean-Luc Mélenchon valgalliancen Venstrefronten, og fra 2016 leder han den politiske bevægelse Det oprørske Frankrig.

Lokalpolitiker 
I 1983–1995 var Jean-Luc Mélenchon viceborgmester i Massy (en forstad i det sydlige Paris), og han fortsatte i byrådet til 2001. 

Desuden var han medlem af departementsrådet for Essonne i 1985–1992 og i 1998–2004. Han var næstformand for rådet i 1998–2004.

Senator 
I 1986–2000 og igen i 2004–2010 repræsenterede han Essonne i senatet.

Uddannelsesminister 
Jean-Luc Mélenchon var viceminister for erhvervsuddannelser i 2000–2002.

Medlem af Europa-Parlamentet 
Jean-Luc Mélenchon er medlem af Europa-Parlamentet. Han blev valgt i 2009 og genvalgt i 2014.

Præsidentvalgene i 2012 og 2017 
Jean-Luc Mélenchon opstillede ved præsidentvalgene i 2012 og i 2017.

Ved valget i 2012 blev han nummer fire med 11,10 procent af stemmerne.

Ved valget i 2017 blev han også nummer fire. Denne gang med 19,58 procent af stemmerne.

Politikere fra Frankrig
Præsidentkandidater fra Frankrig
Senatorer fra Frankrig  
Medlemmer af Frankrigs nationalforsamling
Socialister fra Frankrig
Pave Johannes 10.

Pave Johannes 10., døde i juni 928, var pave fra marts 914 til sin død i 928. Han forsøgte at forene Italien under lederskab af Berengar 1. af Italien. Han døde efter at være blevet tvunget fra sin post som pave, sat i fængsel og til sidst myrdet.

I århundrede var han kendt som et forfærdeligt menneske, og rygterne svirede om ham med historier om, at han sov igennem sine år som præst og pave, var elsker til en af adlens mest agtede fruer og blev styret af en magtsyg politisk figur. Alle disse rygter blev brugt af modstandere til den katolske kirke som propaganda.

Eksterne henvisninger 
 Archive.org om paverne gennem tiden

Paver i middelalderen
Pave Leo 6.

Pave Leo 6., døde i december 928, var kun pave i lidt over 7 måneder fra juni 928 til sin død i december 928. Han var en meget aktiv politisk pave, der tog mange store beslutninger. Han var mere vellidt end sin forgænger, Pave Johannes 10..

Eksterne henvisninger 
 Archive.org om paverne gennem tiden

Paver i middelalderen
Pave Stefan 7.

Pave Stefan 7., døde i 931, var pave fra februar 929 til sin død i februar 931. Meget lidt vides om hans beslutninger og handlinger som pave, dog var han meget hårdhændet overfor præster, biskopper og andre religiøse faddere, der afveg fra deres moralske løfter.

Eksterne henvisninger 
 Archive.org om paverne gennem tiden

Paver i middelalderen
Under Stars

Under Stars er det fjerde album fra den skotske singer-songwriter Amy MacDonald. Det blev udgivet 17. februar 2017. Albummets førstesingle, "Dream On", blev udgivet den 6. januar 2017. Udgivelse blev udmeldt på Macdonalds officielle hjemmeside og Facebook fanside den 25. november 2016. Albumtitlen og tracklisten blev ligeledes offentliggjort samme dag.

Spor

Hitlister

Referencer

Eksterne henvisninger 
 

Amy MacDonald-album
Album fra 2017